als_Latn dik_Latn nus_Latn
Kjo ëmbëlsirë është me origjinë spanjolle dhe shumë e ngjashme me Qumështorin shqiptar. Ka shumë versione të saj ku në disa raste përdoret pana me qumësht dhe disa të tjera vetëm djathë i freskët. Ne kemi sjellë atë me pak djathë të freskët dhe qumësht.
Përbërësit për Quesada pasiega – Ëmbëlsirë Spanjolle
- 500 ml qumësht
- 500 gr djath i llojit Philadelphia
- 4 vezë
- 100 gr gjalpë
- 100 gr miell
- 250 gr sheqer i bardhë
- 1 limon (vetëm lëkura)
- 1 lug çaj kanellë
Përgatitja e emblesires
Rrahim vezët me sheqerin. Mund të përdorni dhe ndonjë mikser elektrik. Me pas shtojmë gjalpin e shkrirë por jo të nxehtë. Në hapin tjetër shtojmë djathin dhe vazhdojmë me rrahjen. Shtojmë lëkuren e limonit se bashku me kanellën. Shtojmë më pas qumështin. Në fund hedhim miellin pak nga pak në mënyre qe mos të krijohen kokrriza.
Masën e krijuar e hedhim në një enë ku e kemi lyer me pak gjalpë.
Tavën e fusim në furrë në temperaturën 200°C dhe e pjekim për 30 minuta. Do të kuptojmë kur është pjekur pasi sipërfaqja do të karamelizohet.
Pasi të jetë pjekur e lemë të ftohet dhe e shërbejmë në feta.
Kjo ëmbëlsirë mund të shërbehet në çdo stinë.
als_Latn als_Latn lvs_Latn als_Latn spa_Latn isl_Latn ltz_Latn ltg_Latn als_Latn som_Latn als_Latn als_Latn als_Latn als_Latn als_Latn als_Latn